钦定古今图书集成/历象汇编/乾象典/第091卷 > 《喜迁莺》〈雪〉王千秋
## 钦定古今图书集成/历象汇编/乾象典/第091卷 > 《喜迁莺》〈雪〉王千秋

玉龙垂尾。望阙角苕荛，如侵云里。明璧榱题，白银阶
陛，平日世间无事。静久声鸣槛竹，夜半色侵窗纸。最
奇处，尽巧妆枝上，低飞檐底。　当为。呼游骑。嗾犬擎
苍，腰箭随邻里。藉草烹鲜，枯枝煎茗，点化玉花为水。
未挹瑶台风露，且借琼林栖倚。眩银海，待斜披鹤氅，
骑鲸寻李。